ચોંકશો નહિ. આ સાચું છે. અન્ય પ્રાણીઓ કરતા જૂદું, વાઘ એ બંધનાવસ્થામાં પણ વંશવેલો આગળ ચલાવે છે. દુનિયામાં કુદરતી અવસ્થામાં ૨૦૦૬ના આંક મુજબ આશરે ૪૩૦૦ થી ૫૩૦૦ જેટલા પુખ્ત વયના વાઘ હતા. (જે ૧૯૦૦ની વસ્તીના માત્ર ૫% જેટલા જ છે.) પરંતુ એકલા અમેરિકામાં જ એક અંદાજ પ્રમાણે આશરે ૧૨૦૦૦ જેટલા વાઘ બંધનાવસ્થામાં છે. જેમાંના એકલા ટેક્સાસ રાજ્યમાં ૪૦૦૦ જેટલા વાઘ છે. કારણ કે અમેરિકામાં વાઘ પાળવા પર ૫૦ માંથી માત્ર ૧૯ રાજ્યોમાં પ્રતિબંધ છે, ૧૫ રાજ્યોમાં વાઘ પાળવા માટે માત્ર લાયસન્સ લેવું પડે છે અને ૧૬ રાજ્યોમાં તો એ અંગે કોઈ કાયદો જ નથી.